laion/Wikipedia-Exotic huggingface dataset:
פרודרום

ברפואה, פרודרום הוא סימן או סימפטום מוקדם (או קבוצה של סימנים ותסמינים) המצביעים לרוב על הופעת מחלה לפני שמתפתחים סימנים ותסמינים ספציפיים יותר מבחינה אבחונית. המילה נגזרת מהמילה היוונית prodromos, שפירושה "ריצה מלפנים". פרודרומים עשויים להיות תסמינים לא ספציפיים או, במקרים בודדים, עשויים להצביע בבירור על מחלה מסוימת, כגון הילה של מיגרנה פרודרומלית. Mosby's Medical Dictionary (8th ed.). Elsevier. 2009. ISBN 9780323049375. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
ספנסר נוויל

ספנסר מת'יו נוויל (באנגלית: Spencer Matthew Neville; נולד ב-14 בספטמבר 1990) הוא דוגמן ושחקן אמריקאי. ספנסר נוויל נולד בגליידוויל (אנ'), טנסי ב-14 בספטמבר 1990. לפני שהחל בקריירת המשחק הוא היה דוגמן. תפקידו הראשון בטלוויזיה היה בשנת 2014 כששיחק בפרק בסדרה "הורים במשרה מלאה" באותה שנה שיחק בסרט הטלוויזיה, "High School Possession". בין השנים 2014–2016 שיחק בתפקיד חוזר באופרת הסבון "ימי חיינו". בשנת 2016 שיחק בסדרת האינטרט "האשטגרס", בסרט הקולנוע "AmeriGeddon", בסרט הטלוויזיה "Stalked by My Mother" של ערוץ לייפטיים ובסרט הקולנוע "Wild for the Night". באותה שנה שיחק בתפקיד ראשי בסדרת האינטרנט "The Deleted". בשנת 2017 שיחק בשני פרקים בסדרת הפשע "אוזרק" מבית נטפליקס. בשנת 2019 שיחק בשני פרקים של סדרת הטלוויזיה "צרות טובות". באותה שנה שיחק בסרט הקולנוע "The Obituary of Tunde Johnson" בשנת 2020 שיחק בסרט הקולנוע "Roped" לצד השחקן ג'וש סוויקרד. בשנת 2021 שיחק בפרק בסדרה "מוקד 911: טקסס". בשנת 2021 לוהק נוויל לתפקיד ראשי בסרט הקולנוע "Devotion" שהוקרן לראשונה בסוף שנת 2022. בשנת 2022 גילם את ארון בעונה השנייה של הסדרת הקומית "חיי הסקס של נערות קולג'" שיצרה מינדי קלינג עבור שירות הזרמת המדיה "HBO Max". בהמשך השנה, ביצע הופעת אורח בסדרת האימה האנתולוגית "סיפורי אימה אמריקאים" שנוצרה והופקה על ידי ראיין מרפי ומשודרת ברשת הולו. ספנסר נוויל, ברשת החברתית אקס (טוויטר) ספנסר נוויל, ברשת החברתית אינסטגרם ספנסר נוויל, במסד הנתונים הקולנועיים IMDb (באנגלית) Spencer Neville. In: listal.com. Abgerufen am 28. August 2020. Who is Spencer Neville Dating Now - Girlfriends & Biography (2021), DatingCelebs, ‏5 ביולי 2019 Spencer Neville To Debut In Recurring Role On DAYS!, Michael Fairman TV, ‏4 בנובמבר 2014 Days Of Our Lives Spoilers: Will Horton’s New Lover, Replaces Sonny - Spencer Neville Joins DOOL Cast, Celeb Dirty Laundry, ‏4 בנובמבר 2014 Madeline Brewer and Seven Others Join Bret Easton Ellis' The Deleted, Dread Central, ‏1 ביולי 2016 Spencer Neville — THE CLOSET INTERVIEWseanswanson, zynaninakhid, micaela lade, erica kendrick, annthaden, kara leinfelder meyer, THE CLOSET INTERVIEW, ‏באוגוסט 2017 News Desk, Joe Jonas, Spencer Neville, Daren Kagasoff join the cast of Korean War drama ‘Devotion’, ‏3 בundefined 2021 News Desk, Joe Jonas, Spencer Neville, Daren Kagasoff join the cast of Korean War drama ‘Devotion’, ‏3 בundefined 2021
שחקן השנה ע"ש סר מאט באזבי

שחקן השנה ע"ש סר מאט באזבי, היה ידוע בעבר גם כשחקן השנה של חברי מועדון הכדורגל מנצ'סטר יונייטד, הוא פרס שמוענק לשחקן השנה מטעם אוהדי מנצ'סטר יונייטד. הוא נקרא על שמו של מאמן הקבוצה לשעבר מאט באזבי, אשר אימן את הקבוצה בשתי תקופות שונות, מ-1945 עד 1969 ומ-1970 עד 1971. שמו של הפרס שונה לכבודו ב-1996, בעקבות מותו ב-1994, וגביע חדש הוצג בדמות הפסל של באזבי בחלקו המזרחי של האולד טראפורד. הזוכה הראשון בפרס היה בריאן מקלייר ב-1988, שהיה גם לשחקן הראשון לזכות בפרס פעמיים, כאשר זכה בו גם ב-1992. מאז, עוד שבעה שחקנים זכו בפרס יותר מפעם אחת, כשמתוכם חמישה זכו בו בעונות עוקבות: רוי קין (1999, 2000), רוד ואן ניסטלרוי (2002, 2003), כריסטיאנו רונאלדו (2007, 2008), דויד דה חאה (2014, 2015, 2016) וברונו פרננדש (2020, 2021). זכייתו של רונאלדו ב-2008 הפכה אותו לשחקן הראשון שזוכה בפרס 3 פעמים, ביחד עם זכייתו ב-2004. דה חאה זכה בפרס ב-2016 שנה שלישית ברציפות, וכך הפך לשחקן השני אחרי רונאלדו לעשות כן, והראשון לזכות בפרס שלוש עונות ברציפות. לאחר זכייתו של אנדר הררה בפרס ב-2017, דה חאה הפך לשחקן הראשון שזוכה בו ארבע פעמים, ב-2018. השחקנים המודגשים עדיין משחקים עבור מנצ'סטר יונייטד היינצה שחקן השנה במנצ'סטר יונייטד, באתר וואלה, 10 ביולי 2005 יעקב זיו, ‏‏דה חאה שבר את שיאו של רונאלדו, מאטיץ' זכה בשער העונה, באתר ספורט1, 2 במאי 2018 עוד תואר לאוסף: רונאלדו שחקן העונה ביונייטד, באתר ONE‏, 4 ביוני 2022
רצח היליאל זאנון

רצח היליאל זאנון הוא אירוע טרור שהתרחש ב-26 ביולי 1963. היליאל, בן ה-13, נהרג בנגב מאש מסתננים פלסטינים שהגיעו מדרום הר חברון שבשליטת ירדן. אמו נפצעה קשה וחלק מרכושם נבזז. הרצח התרחש במאהל השבט הבדואי אבו מועמר בחירבת אום חשרם, ליד קיבוץ שובל. בליל שבת הגיעו למקום שלושה מסתננים שבאו משטחי הגדה המערבית שבשליטת ירדן. המסתננים ירו אל אוהלי השבט, ולפי גרסה אחרת אף נכנסו לאחד מהם וירו בתוכו. מהירי נהרג הנער היליאל זאנון ואילו אמו עטשה נפצעה. המסתננים שדדו 17 ראשי צאן של השבט והסתלקו. אבי המשפחה הזעיק אמבולנס משובל, אשר הוביל את האם הפצועה לטיפול בבית החולים המרכזי לנגב בבאר שבע. בחקירה שנערכה לאחר הרצח מצא גשש כי עקבות המסתננים והצאן הגנוב הובילו אל הכפר דורא. היליאל זאנון הוכר כאזרח נפגע פעולת איבה. אירוע זה מצטרף לסדרת אירועי הטרור נגד ישראלים בישראל בשנות ה-50 ובשנות ה-60 שבעקבותן יצאה ישראל לפעולות התגמול. היליאל זאנון, באתר לזכר האזרחים נפגעי פעולות איבה ידיעות מאתר עיתונות יהודית היסטורית: ילד בדואי נהרג ע"י מסתננים, הצופה, 28 ביולי 1963 עזרא ינוב, עקבות רוצחי הנער הבדואי הובילו לגבול ירדן, מעריב, 28 ביולי 1963
Impossible

האם התכוונתם ל... Impossible (שיר של שונטל) Impossible (שיר של קניה וסט)
Rendez Vous

Rendez Vous (בעברית: מקום מפגש) הוא שיר שהוקלט על ידי הזמרת-יוצרת הרומנייה אינה. השיר יצא לאור ב-12 בפברואר 2016, על ידי חברת התקליטים רוטון מיוזיק, כסינגל השביעי מתוך אלבום האולפן הרביעי שלה, Inna, תוך שנכלל גם באלבום, Body and the Sun. הוא כולל דגימה מהשיר "Coco Jamboo" של Mr. President. השיר הגיע למקום הראשון במצעד 50 שירי הדאנס של פולין. "Rendez Vous" נכתב על ידי ריינר גפרי, אילסי ג'ובר, קאי מתיזן, דלרוי רנלס, אנדראס שולר ותומאס טרולסן והופק על ידי אקסידנט ותומאס רולסן. הרצועה הוקלטה הן בקו פה נגאן והן באיביזה. "Rendez Vous" תואר כרצועה בעלת קצב בינוני-מהיר הכולל אלמנטים אקוסטיים ופזמון המאופיין בסוגת היורודאנס. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות. אינה רמזה על מיקום הצילום של הווידאו קליפ הנלווה של "Rendez Vous" באמצעות פרסום כיתובים כגון "Hola desde Costa Rica",‏ "Pura vida" ו-"Días libre #Puravida" ברשתות החברתיות שלה. לאחר מכן, היא הודיעה כי צילומי הקליפ הסתיימו בסרטון שפורסם ביוטיוב באוקטובר 2015. הקליפ פורסם בפברואר 2016. נכון לדצמבר 2021, מונה הצפיות של הקליפ עומד על למעלה מ-25 מיליון צפיות. מידע על הסינגל "Rendez Vous" באתר מיוזיק בריינז סרטון השיר "Rendez Vous" באתר יוטיוב ריינר גפרי, אילסי ג'ובר, קאי מתיזן, דלרוי רנלס, אנדראס שולר, תומאס טרולסן INNA - Exclusive info about 'INNA' album | Get it NOW, נבדק ב-2021-12-18 Inna - Rendez Vous (Video Premiere), Rnbjunk, ‏2016-02-05 (ב־) ZPAV :: Opłaty za muzykę - Muzyka w biznesie - Top - listy przebojów, ozz.zpav.pl INNA – Rendez Vous, נבדק ב-2021-12-18 INNA - Exclusive info about 'INNA' album | Get it NOW, נבדק ב-2021-12-18 Rendez Vous, 2016-06-22, נבדק ב-2021-12-18 Teletica.com | Con vos, teletica.com (בספרדית) INNA - Rendez Vous | Official Music Video, נבדק ב-2021-12-18 ZPAV :: Bestsellery i wyróżnienia - Wyróżnienia - Złote płyty CD - Archiwum, bestsellery.zpav.pl Rendez Vous (Radio Edit) - Single di Inna su Apple Music, web.archive.org, ‏2016-09-21 Citations regarding various releases of "Rendez Vous": "Rendez Vous – Single by Inna on Apple Music". iTunes Store. אורכב מ-המקור ב-21 בספטמבר 2016. נבדק ב-9 ביוני 2017. {{cite web}}: (עזרה) "Rendez Vous – Single von Inna auf Apple Music". iTunes Store. נבדק ב-9 ביוני 2017. {{cite web}}: (עזרה) "Rendez Vous – Single by Inna on Apple Music". iTunes Store. אורכב מ-המקור ב-14 בנובמבר 2016. נבדק ב-9 ביוני 2017. {{cite web}}: (עזרה) "Rendez Vous – Single by Inna on Apple Music". iTunes Store. אורכב מ-המקור ב-14 בספטמבר 2016. נבדק ב-9 ביוני 2017. {{cite web}}: (עזרה) INNA "Rendez vous" | (Radio Date: 02/03/2016), radiodate.it (באנגלית)
דונה לאון

דונה מרגרט לאון (באנגלית: Donna Margaret Leon;‏ נולדה ב-28 בספטמבר 1942, מונטקלייר (אנ'), ניו ג'רזי) היא סופרת אמריקאית, הידועה בזכות סדרת ספרי בלש המשטרה הונצייני "קומיסריו גווידו בּרוּנֵטיִ". שכתבה 31 ספרים (נכון ליולי 2021), שתורגמו ל-35 שפות בהן עברית. לאון נולדה במונטקלייר שבניו ג'רזי ב-28 בספטמבר 1942 וגדלה בבלומפילד (אנ') ניו ג'רזי. חיה בוונציה למעלה מ-30 שנה. מאז 2015 היא מחלקת את זמנה בין הבתים שלה בכפר בגראובינדן שבאלפים השווייצרייים, ציריך וונציה. ב-2020 התאזרחה בשווייץ. לאון לימדה ספרות אנגלית באוניברסיטאות באיראן, סין וסעודיה. תקופה מסוימת עבדה כקוֹפִּירַיְטֶר בניו יורק. בשנים 1981 עד 1990 שימשה מרצה לספרות אנגלית בשלוחת אוניברסיטת מרילנד בבסיס צבאי אמריקני בקרבת ונציה. ספרה הראשון בסדרת ספרי "קומיסריו בּרוּנֵטיִ" "מוות בלה פניצ'ה" (Death at La Fenice) יצא ב-1992 בהוצאת רנדום האוס בניו יורק. עד היום (נכון לאוקטובר 2021) כתבה 31 ספרים שתורגמו ל-35 שפות. רק אחד מספריה לא עסק בברונטי. שם הגיבורה היא מוזיקולוגית המתמחה במוזיקת הבארוק. רשות הטלוויזיה הגרמנית ARD יצרה סדרה בת 26 פרקים על הבלש ברונטי. "הבסטיארי של הנדל: החיות באופרות של הנדל". ההוצאה המקורית הייתה מלווה בתקליטור עם קטעי האופרה - 2010. "ונציה שלי: ומסות אחרות" (My Venice: And Other Essays Kindle Edition) - ההוצאה המקורית הייתה מלווה בתקליטור עם עם 7 קונצ'רטי של ויוואלדי - 2011 "גונדולה - ההיסטוריה של הגונדולה. מלווה בתקליטור של שירי ברקרולה- 2013. הפרס הגרמני לספרות בלשית (Deutscher Krimi Preis) (אנ') - 1997 פרס "פגיון הזהב" של עמותת כותבי ספרות הבלשים הבריטית (אנ') - 2000 פרס פלה רוזנקרץ הדני (Palle Rosenkrantz Prisen) (דנ') - 2000 פרס קורין לספרות (אנ') - 2003 פרס דב ברלין (גר') - 2018 האתר הרשמי של דונה לאון (באנגלית) ריאיון עם דונה לאון (באנגלית) ראיון עם דונה ליאון על ספריה ודרך הכתיבה שלה (באנגלית) דונה לאון, ברשת החברתית Goodreads נכון ליולי 2020 אקווה אלטה, תרגום: כרמית גיא, הוצאת עם עובד, 2009 המידע על חייה חלקי מאוד, היא כנראה דואגת לשמור על עמימות לפי אחד המקורות בלונדון "העדיים של גן העדן" - The Jewels of Paradise דונה לאון באתר IMDb (באנגלית)
סוס העץ

סוס העץ (באנגלית: The Wooden Horse) הוא סרט קולנוע בריטי בשחור-לבן משנת 1950 בבימויו של ג'ק לי, עם לאו גן, דייוויד טומלינסון ואנתוני סטיל בתפקידים הראשיים. התסריט נכתב על ידי אריק ויליאמס (אנ') והוא מבוסס על ספרו "סוס העץ" משנת 1949 המתאר את הבריחה הנועזת שלו ושני חבריו, ממחנה שבויים גרמני במלחמת העולם השנייה. הם ברחו דרך מנהרה שחפרו מתחת לסוס קפיצות בפעולה שמזכירה סוס טרויאני. בספר ובסרט שונו שמות הבורחים וגם דרך בריחתם מהמחנה לשוודיה הנייטרלית בספטמבר 1943. הבריחה הייתה מסטלאג לופט III ליד העיר ז'אגאן (כיום בפולין). הצילומים נעשו בגרמניה ולשם כך הוקם מחנה שבויים לצורכי ההסרטה בלונבורג בגרמניה ליד המקום בו קיבל מונטגומרי לראשונה כתב כניעה של הצבא הגרמני. השטח המקורי של המחנה היה בשטח הכיבוש הסובייטי. הבריחה הנועזת והמוצלחת הזאת הואפלה על ידי הבריחה הגדולה והמוצלחת פחות ממחנה השבויים סטלאג לופט III שנה לאחר מכן, שהתפרסמה בסרט "הבריחה הגדולה". הסרט היה מועמד לפרס באפט"א לסרט הבריטי הטוב ביותר. במחנה השבויים סטלאג לופט III חושבים השבויים כל הזמן על בריחה. הצריפים במחנה בנויים על עמודים כדי שהגרמנים יוכלו לאתר בקלות מנהרות בריחה. הצריפים בנויים רחוק מהגדר כדי שהחפירה תהיה קשה וממושכת עד שתתגלה. ג'ון קלינטון (אנתוני סטיל) מתבונן בשבויים המקפצים זה על זה במשחק חמור חדש ובראשו עולה רעיון אותו הוא מעביר לידידו פיטר הווארד (ג'ון גלן). הם יבנו סוס קפיצה מעץ, יניחו אותו ליד הגדר כשבתוכו שבוי עם את חפירה שיחפור את המנהרה וימלא שקים בחול שיפוזר אחר כך במחנה. מפקד השבויים (פטריק וודינגטון) מסכים לתוכניתם והם מצרפים את פיליפ רו (דייוויד טומלינסון) שיעזור להם בארגון המבצע ויצטרף אליהם לבריחה. הוא מסכים בתנאי שלאחר היציאה מהמחנה הם ייפרדו. הם בונים סוס קפיצה מארגזים של הצלב האדום הקנדי שנשלחו אליהם. יום יום הם נושאים את הסוס לאותה נקודה כשבתוכו שבוי חופר את המנהרה ובסיום חוזר לסוס, מסווה את מקום החפירה, מסמן לחבריו שנושאים אותו עם הסוס בחזרה לצריף וכל זה תחת עיניהם של הגרמנים. באחד המקרים מתמוטטת המנהרה ופיטר מצליח בשארית כוחותיו לחזור לסוס אך מתמוטט כשהם מגיעים לצריף. הוא מאושפז בחדר חולים ושם מתוודע לשבויו אוסטרלי (פיטר פינץ') שמבטיח לסדר להם מסמכים מזויפים. החפירה נמשכת 30 יום לאורך 30 מטר. הבורחים מצוידים במסמכים, בגדים מתאימים וכסף. שלושה נדחקים לתוך הסוס ומובאים לנקודת החפירה המוסווית. הבריחה מצליחה, פיליפ נפרד מחבריו, מצליח להגיע לתחנת הרכבת ומשם לגדנסק ולשוודיה. מסעם של גון ופיטר יותר מסובך - הם עולים לרכבת ומגיעים לליבק (במציאות הגיעו לשטטין), מתחמקים כל הזמן מאנשי גסטפו. הם מתחזים ולצרפתים ונפגשים עם אנשי מחתרת שמסדרים להם ספינה עם רב חובל דני איש מחתרת. בדרך לספינה הם מחסלים זקיף גרמני (דבר שלא קרה במציאות). הם מתחבאים במחסן והקברניט מציע לאנשי הגסטאפו, אוכל ומשקאות והם עוזבים בשמחה ומוותרים על החיפוש במחסן. הקברניט מביא אותם לחוף נטוש ליד קופנהגן ואנשי מחתרת דניים משכנים אותם בדירה ומסדרים להם סירת מנוע שמביאה אוותם לחוף השוודי. במסעדה בגטבורג הם פוגשים להפתעתם את פיליפ שהקדים אותם. "סוס העץ", במסד הנתונים הקולנועיים IMDb (באנגלית) "סוס העץ", באתר AllMovie (באנגלית) "סוס העץ", במסד הנתונים הקולנועיים KinoPoisk (ברוסית) קדימון לסוס העץ, באתר יוטיוב סוס העץ, באתר TCM
Inndia

"Inndia" (מעוצב: "INNdiA") הוא שיר שהוקלט על ידי הזמרת-יוצרת הרומנייה אינה. השיר יצא לאור ב-11 באוקטובר 2012, על ידי חברת התקליטים רוטון מיוזיק, כסינגל השלישי מתוך אלבום האולפן השלישי שלה, Party Never Ends.‏ "Inndia" הוא שיר בהשפעה ערבית ומזרחית הכולל תוספת של שירה שמבוצעת על ידי גבר. השיר הגיע למקום העשירי במצעד הסינגלים של רומניה. "Inndia" נכתב על ידי סבסטיאן ברק, ראדו בולפיה, מרצ'ל בוטזן וג'ודי קונור והופק על ידי פליי & וין. שלישיית פליי & וין זוכתה בקרדיטים כחלק משותף בשיר. השיר היה זמין להורדה דיגיטלית ב-11 באוקטובר 2012 על ידי חברת התקליטים רוטון וכלל שישה רמיקסים נוספים, שיצאו ביחד עם הגרסה המקורית שלו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות. הווידאו קליפ הנלווה ל-"Inndia" צולם על ידי אדוארד אנינרו, והועלה לערוץ היוטיוב הרשמי של אינה ב-19 בספטמבר 2012. קדם לו קליפ מילים שפורסם ב-28 ביוני 2012 באותה הפלטפורמה. הקליפ מתחיל בצילומים של אישה מעשנת וחשפניות רוקדות על עמוד במועדון. בהמשך, נכנסת אינה למועדון והקליפ ממשיך. נכון לדצמבר 2021, מונה הצפיות של הקליפ עומד על למעלה מ-38 מיליון צפיות. סרטון השיר "Inndia" באתר יוטיוב סבסטיאן ברק, ראדו בולפיה, מרצ'ל בוטזן, ג'ודי קונור Release group “Party Never Ends” by Inna - MusicBrainz, musicbrainz.org Inna - Party Never Ends, Discogs (באנגלית) Party Never Ends - Inna | User Reviews | AllMusic (באנגלית), נבדק ב-2021-12-18 INNdiA (feat. Play & Win), 2014-10-14, נבדק ב-2021-12-18 KissFM | Airplay 100, web.archive.org, ‏2013-01-15 INNA (Ft. Play & Win) – INNdiA, נבדק ב-2021-12-18 Party Never Ends (Liner notes). Inna. Bucharest, Romania: Roton (Barcode: 7502232240955). 2013. INNdiA (Ciprian Robu Dubstep Remix) by Inna (באנגלית בריטית), 2012-10-11, נבדק ב-2021-12-18 BRAVO | Stiri | HOT! Videoclip INNA – “INNdiA”!, web.archive.org, ‏2016-03-04 INNA feat. Play & Win - INNdiA | Official Music Video, נבדק ב-2021-12-18 INNA feat. Play & Win - INNdiA | Lyrics Video, נבדק ב-2021-12-18 INNdiA (Radio Edit) by Inna (באנגלית אמריקאית), 2012-10-11, נבדק ב-2021-12-18 "Inndia (feat. Play & Win) di Inna su Apple Music", music.apple.com
10 Minutes

10 Minutes (בעברית: 10 דקות) הוא שיר שהוקלט על ידי הזמרת-יוצרת הרומנייה אינה. השיר יצא לאור ב-25 בינואר 2010, על ידי חברת התקליטים רוטון מיוזיק, כסינגל החמישי מתוך אלבום האולפן הראשון שלה, Hot.‏ "10 Minutes" תואר כשיר סינת'פופ ואלקטרופופ מכוון, כך שיתאים לסגנון המוזיקה שנצטרך באותה העת בארצות הברית. השיר הגיע למקום הרביעי במצעד הסינגלים של פולין. "10 Minutes" נכתב על ידי סבסטיאן ברק, ראדו בולפיה ומרצ'ל בוטזן והופק על ידי אותם השלושה גם כן. הוא נשלח לתחנת הרדיו להיטים עכשוויים ברומניה ב-25 בינואר 2010, כסינגל החמישי מתוך אלבום האולפן הראשון של אינה, Hot ‏(2009), שם הוא הושמע לראשונה במהלך תוכנית הרדיו "Muzica Ta" ("המוזיקה שלך") בהנחיית מריאן סוצ'י. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות. הווידאו קליפ רשמי של "10 Minutes" הועלה לערוץ היוטיוב הרשמי של אינה ב-26 ביוני; פורסם לו טיזר נלווה ב-25 ביוני באותה השנה. בביקורת על התצוגה הטיזר, עורך באתר הרומני Urban.ro הצהיר כי "בהתחשב בבמאי ובמיקום, ציפיתי ליותר, אבל אולי הקליפ המלא ייראה טוב יותר ממה שהוצג בטיזר שלו". נכון לדצמבר 2021, מונה הצפיות של הקליפ עומד על למעלה מ-25 מיליון צפיות. הוא בוים על ידי פול בויד. מידע על היצירה "10 Minutes" באתר מיוזיק בריינז מידע על הסינגל "10 Minutes" באתר מיוזיק בריינז מידע על השיר "10 Minutes" באתר AllMusic סרטון השיר "10 Minutes" באתר יוטיוב סבסטיאן ברק, ראדו בולפיה, מרצ'ל בוטזן Very Hot (Deluxe Edition), 2010-01-01, נבדק ב-2021-12-18 Release group “Hot” by Inna - MusicBrainz, musicbrainz.org Inna - Hot, Discogs (באנגלית) ZPAV :: Bestsellery i wyróżnienia - AirPlays - Nowości - Archiwum, web.archive.org, ‏2016-10-05 INNA – 10 Minutes, נבדק ב-2021-12-18 Hot (Liner notes/ CD booklet). Inna. Bucharest, Romania: Roton. 2009. INNA lanseaza 10 MINUTES in Muzica Ta - RADIO 21, web.archive.org, ‏2010-01-25 10 Minutes, 2015, נבדק ב-2021-12-18 INNA - 10 Minutes | Official Music Video - YouTube, web.archive.org, ‏2016-03-25 Teaser videoclip INNA - 10 Minutes, web.archive.org, ‏2017-09-25 INNA - 10 Minutes (Official Video), נבדק ב-2021-12-18 Inna: 10 Minutes, 2010-06-26, נבדק ב-2022-07-20 "10 Minutes di Inna su Apple Music" 10 Minutes - Single by Inna on Apple Music, web.archive.org, ‏2021-11-09 10 Minutes - Single by Inna on Apple Music, web.archive.org, ‏2017-12-04 10 Minutes (Liner notes). Inna. France: Airplay Records. 2010.
כנפיים מעל ברלין

כנפיים מעל ברלין (ברוסית: Крылья над Берлином) הוא סרט קולנוע רוסי היסטורי בבימויו של קונסטנטין בוסלוב, אשר מתוכנן לצאת לאקרנים ברוסיה ב-28 באפריל 2022, כשבועיים לפני יום הניצחון (9 במאי). הסרט מספר על טייסי גדוד התעופה הראשון של חיל האוויר של הצי הבלטי, שהוטל עליהם להיות הראשונים שיפציצו את ברלין, בימיה האחרונים של מלחמת העולם השנייה. סרגיי פוסקפליס - סמיון ז'אבורונקוב מקסים ביטיוקוב - יבגני פראוברז'נסקי גלה מסחי - קוקינאקי אלכסנדר מטיולקין - צ'רמיס סרגיי גילב - וידרין יבגני אנטרופוב - קצ'אנוב ניקולאי קוזאק - אוגאנזוב ולדימיר טיאפטופשקין - "הג'ינגי" "כנפיים מעל ברלין", במסד הנתונים הקולנועיים IMDb (באנגלית) "כנפיים מעל ברלין", במסד הנתונים הקולנועיים KinoPoisk (ברוסית) Сергей Сычев, Тысяча и один фильм: как российское кино впервые представили в Дубае, איזבסטיה, ‏2021-11-26 (ברוסית) Фильм "Крылья над Берлином" выйдет в прокат 28 апреля, ТАСС Вышел трейлер масштабной военной драмы "Крылья над Берлином", Российская газета קדימון הסרט, ביוטיוב (ברוסית) Крылья над Берлином, 2022
סימון קרמר

סימון דוידוביץ' קרמר (ברוסית: Симон Давидович Кремер; ‏10 בפברואר 1900 – 1 בנובמבר 1991) היה גנרל יהודי-סובייטי בחיל השריון של הצבא האדום, גיבור ברית המועצות. נולד בשם שמעון קרמר בעיר הומל שהייתה אז חלק מהאימפריה הרוסית במשפחה יהודית ענייה. למד בבית הספר יהודי יסודי. בגיל 11 נאלץ לצאת לעבוד כדי לעזור בפרנסת המשפחה. ב-1918 התגייס לצבא האדום במהלך מלחמת האזרחים ברוסיה, השתתף בלוחמה נגד כוחות הצבא הלבן במערב רוסיה. בהמשך לקח חלק במלחמה הפולנית-סובייטית. בסיום המלחמה נשאר בשירות קבע בצבא. בשנים 1921- 1922 למד במכללה צבאית. בהמשך, מילא תפקידים שונים ביחידות הפרשים. בשנת 1931 התקבל ללימודים באקדמיה צבאית במוסקבה, אותם סיים בהצלחה בשנת 1934. בתום הלימודים מונה לקצין מודיעין של גיס ממוכן במזרח הרחוק של ברית המועצות. בשנת 1936 עבר לשרת בגה.רה.או.. בשנת 1937 נשלח לשגרירות ברית המועצות בבריטניה, לתפקיד של עוזר הנספח הצבאי. בפועל ניהל קרמר פעילות ריגול בשטח בריטניה. בין היתר הפעיל את הסוכנת אורסולה קוצ'ינסקי. קרמר שירת בשגרירות עד לאוגוסט 1942, אז חזר לברית המועצות. לאחר שובו - שירת במפקד המודיעין הצבאי עד לפברואר 1943, ולפי בקשתו עבר מהמודיעין למפקדת כוחות היבשה. הוא עבר קורס הסבה לשריון וביוני 1943 נשלח לחזית. הוא מנה לתפקיד סגן מפקד חטיבה ממוכנת. השתתף בקרב קורסק, במבצע קוטוזוב ובקרב דנייפר. בנובמבר 1943 נפצע קשה במהלך הקרבות ואושפז בבית חולים. בפברואר 1944, לאחר שהחלים מפציעותיו, מונה למפקד חטיבה ממוכנת שהייתה חלק מהכוחות של החזית הבלארוסית. קרמר פיקד על החטיבה במבצע בגרטיון. החטיבה השתתפה בשחרור צפון בלארוס והייתה בין הראשונות שנכנסו לשטחה של ליטא. החטיבה הצליחה להדוף את הגרמנים מהעיר שיאוליאי ובהמשך התקדמה צפונה לתוך לטביה, השתלטה על העיר ילגבה ומשם המשיכה עד לחוף הים הבלטי. ב-23 באוגוסט 1944 הוענק לקרמר עיטור גיבור ברית המועצות על תפקידו בקרבות אלו. ב-14 בספטמבר 1944 הועלה קרמר לדרגת גנרל-מיור. כעבור יומיים נפצע קשה מרסיסי פגז בשתי רגליו. הוא הועבר לטיפול בבית החולים המרכזי של הצבא האדום במוסקבה, בו צוות רופאים מומחים הצליח בסדרת הניתוחים להציל את שתי רגליו. תקופת ההחלמה מהפציעה נמשכה עד סוף ינואר 1945. ב-26 בינואר 1945 מונה קרמר לתפקיד סגן מפקד קורפוס (גיס) ממוכן, השתתף בקרבות נגד קבוצת ארמיות קורלנד. לאחר תום המלחמה באירופה הועבר קרמר למונגוליה. באוגוסט 1945 נטל חלק בקרבות נגד יפן. לאחר המלחמה המשיך לשרת בכוחות המזוינים של ברית המועצות. בשנים 1946 -1951 פיקד על דיוויזיה ממוכנת בדרום ברית המועצות. ב-1952 מונה לסגן מפקד קורפוס. בשנת 1956 סיים את שירותו הצבאי. במהלך שירותו עוטר (בנוסף לתואר גיבור ברית המועצות) פעמיים בעיטור לנין, שלוש פעמים בעיטור הדגל האדום, בעיטור המלחמה הפטריוטית הגדולה מדרגה ראשונה, בעיטור המלחמה הפטריוטית הגדולה מדרגה שנייה, ובעיטור הכוכב האדום. התגורר בעיר אודסה, שם נפטר ב-1 בנובמבר 1991. מדיה וקבצים בנושא סימון קרמר בוויקישיתוף ביוגרפיה של סימון קרמר (ברוסית) 30 בינואר 1900 לפי הלוח היוליאני
יחסי ארגנטינה–ניגריה

יחסי ארגנטינה–ניגריה הם יחסי החוץ בין ארגנטינה וניגריה. בשנת 2012 הסתכם הסחר בין המדינות ב-300 מיליון דולר, אולם הוא הצטמצם בשנים שלאחר מכן. בשנת 2015 דחק מייג'ור גנרל אינדיה גרבה, סגן נשיא לשכת הסחר של אבוג'ה בממשלה ובמשקיעים פרטיים מארגנטינה להשקיע בתעשיית בעלי ברית החקלאות בניגריה. באופן ספציפי, הוא הדגיש את הצורך במאמצים משותפים של שותפים עסקיים משתי המדינות בהקמת מפעלי עיבוד בארץ, למוצרים חקלאיים. ארגנטינה מחזיקה בניגריה שגרירות באבוג'ה. ניגריה מחזיקה בארגנטינה שגרירות בבואנוס איירס. מדיה וקבצים בנושא יחסי ארגנטינה–ניגריה בוויקישיתוף Chamber pledges to promote Nigeria, Argentina trade ties באתר guardian‏, 28 במאי 2015 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אוסאגי בסקומה

אוסאגי בסקומה (באנגלית: Osagi Bascome;‏ 17 באפריל 1998 – 18 בדצמבר 2021) היה כדורגלן ברמודי ששיחק בעמדת הקשר בנבחרת ברמודה. בסקומה גדל במחלקות הנוער של אסטון וילה, ולנסיה ולבאנטה. בחודש פברואר 2017 חתם בבריסטול סיטי. ב-26 במרץ 2019, לאחר תקופה קצרה במסאנאסה מהליגה השישית בספרד, חתם בסקומה על חוזה עד לסוף עונת 2019/2020 בדרלינגטון מהליגה השישית באנגליה. לאחר סיום העונה, חוזהו הוארך בעונה נוספת. ב-10 בפברואר 2020 שוחרר מהמועדון. ב-4 ביוני 2016 ערך בסקומה את הופעת הבכורה שלו בנבחרת ברמודה, בהפסד 1-0 לנבחרת הרפובליקה הדומיניקנית במסגרת מוקדמות גביע הזהב 2017. ב-12 באוקטובר 2018 הבקיע את שערו היחיד בנבחרת, בניצחון 12-0 על נבחרת סן מרטן במסגרת מוקדמות ליגת האומות של CONCACAF לעונת 2019/2020. הוא היה חלק מסגל נבחרת ברמודה בטורניר גביע הזהב 2019. בן דודו הוא כדורגלן נבחרת ברמודה דרוונדה בסקומה. דודו הוא מאמן נבחרת ברמודה לשעבר אנדרו בסקומה. ב-18 בדצמבר 2021 נדקר בסקומה בברמודה, ומאוחר יותר מת מפצעיו. הוא היה בן 23 במותו. אוסאגי בסקומה, באתר Transfermarkt אוסאגי בסקומה, באתר Soccerway אוסאגי בסקומה, באתר National Football Teams אוסאגי בסקומה, באתר FootballDatabase.eu 'He's got good awareness and vision'- Bristol City seal deal for Bermudan striker Osagi Bascome באתר Bristol Post, ‏ 9 בפברואר 2017 (באנגלית) Bascome eager for Bristol chance באתר The Royal Gazette, ‏ 29 בנובמבר 2016 (באנגלית) Bermudan International signs with Bristol City באתר SportsMax TV, ‏ 5 במרץ 2017 (באנגלית) Quakers sign Bermudan international באתר הרשמי של דרלינגטון, 26 במרץ 2019 (באנגלית) Osagi Bascome leaves Quakers באתר הרשמי של דרלינגטון, 10 בפברואר 2020 (באנגלית) Bascome to continue family tradition באתר The Royal Gazette, ‏ 28 במאי 2016 (באנגלית) Bermuda’s Bascome dynasty grows באתר הרשמי של CONCACAF, ‏ 14 בדצמבר 2017 (באנגלית) Man stabbed to death believed to be former Darlington player באתר The Northern Echo, ‏ 18 בדצמבר 2021 (באנגלית)